Document ID: 32006D0116

NÕUKOGU OTSUS,
24. jaanuar 2006,
Regioonide Komitee liikmete ja asendusliikmete ametisse nimetamise kohta ajavahemikuks 26. jaanuarist 2006 kuni 25. jaanuarini 2010
(2006/116/EÜ)
EUROOPA LIIDU NÕUKOGU,
võttes arvesse Euroopa Ühenduse asutamislepingut, eriti selle artiklit 263,
võttes arvesse liikmesriikide valitsuste ettepanekuid
ning arvestades järgmist:
(1)
EÜ asutamislepingu artikliga 263 sätestatakse tingimus, et Regioonide Komitee liikmed ja asendusliikmed peavad olema regionaal- ja kohalike organite esindajad, “kellel on regionaal- või kohalike organite mandaat või kes kannavad poliitilist vastutust valitud kogu ees”.
(2)
Regioonide Komitee liikmete ja asendusliikmete mandaat lõppeb 25. jaanuaril 2006; seepärast tuleks ametisse nimetada komitee uued liikmed ja asendusliikmed,
ON TEINUD JÄRGMISE OTSUSE:
Artikkel 1
Käesolevaga nimetatakse 26. jaanuarist 2006 kuni 25. jaanuarini 2010 kestvaks ajavahemikuks Regioonide Komitee
-
liikmeteks isikud, kelle nimekiri on liikmesriikide kaupa esitatud I lisas,
-
asendusliikmeteks isikud, kelle nimekiri on liikmesriikide kaupa esitatud II lisas.
Artikkel 2
Käesolev otsus avaldatakse Euroopa Liidu Teatajas.
Otsus jõustub selle vastuvõtmise päeval.
Brüssel, 24. jaanuar 2006

Labels: 9
15